Johaug dropper doping-anke - gambler ikke med OL
Det bekreftes av advokatfirmaet Hjort i en pressemelding onsdag. Advokat Christian B. Hjort sier til VG at de har vurdert alle sider av saken sammen med Johaug. – Vi har tatt en totalvurdering sammen med Therese. Vi oppfatter dommen som urimelig streng, men likevel veier hensynet til forutsigbarhet tyngst. Bakgrunn: Johaug utestenges i 13 måneder – Hva har dere tatt med i vurderingen? – Vi har vurdert sannsynligheten for å få et bedre resultat opp mot den usikkerheten og uforutsigbarheten en anke innebærer, sier Hjort.Therese Johaugs manager Jørn Ernst, sier til VG at dette blir gjort slik at Johaug kan legge det bak seg. – Det er ikke mye mer å si. Vi har gjort en totalvurdering av dommen. Dommen var streng, og vi har valgt å legge den død, forteller han. Fikk du med deg? Utstyrsgigant bryter millionkontrakt med Johaug Ernst forteller videre at de nå skal bruke ressurser på det som skal skje fremover. – Hvordan opplever Therese dette? – Det føles bra, det. Det er fint at vi har fått tatt den beslutningen, at vi får lagt saken bak oss. Samtidig føles det jo strengt. Men, vi har akseptert at det er strenge regler, og at konsekvensene for henne er blitt veldig store, sier han. – Var risikoen ved en eventuell anke for stor med tanke på å miste OL i 2018? – Ja, vi har tatt det med i totalvurderingen, sier Ernst. Manageren bekrefter overfor VG at avgjørelsen ble tatt tirsdag. Han sier at også at Therese Johaug befinner seg i Norge akkurat nå. Hun var nylig i Sør-Korea for å sjekke ut OL-forholdene. Skiforbundet reagerte med fortvilelse da dommen mot Johaug ble klar. VG har foreløpig ikke lykkes i å komme i kontakt med landslagssjef Vidar Løfshus eller Skiforbundets president Erik Røste.FIS-presidenten Gian Franco Kasper var søndag forsiktig med å si noe om Therese Johaugs dom, men kunne fortelle til NTB at saken ville bli tatt opp onsdag på et møte i St. Moritz. Les også: Slik reagerer pappa-Johaug på dommen Ved siden av Therese Johaug er FIS og WADA to av organisasjonene som kan anke denne saken inn for Idrettens voldgiftsrett (CAS). I tillegg har Antidoping Norge og Den internasjonale olympiske komité (IOC) ankerett. – Hva vi velger å gjøre er avhengig av flere ting, men vi vil ta opp denne saken på styremøtet vårt onsdag, sa FIS-presidenten til NTB. Saken kan altså forlenges etter at FIS har hatt sitt møte for å diskutere en eventuell anke. Visepresidenten i FIS, Sverre K. Seeberg, bekrefter onsdag til NTB at Johaug-saken er sendt videre til deres dopingutvalg - og at en eventuell anke ikke ble diskutert. – Vi ble kun informert om saken, og den er nå sendt videre til dopingutvalget i FIS. En innstilling fra utvalget er ventet om ikke altfor lang tid, sa Seeberg til NTB etter møtet. Han sa videre at FIS sitt utvalg vil rådføre seg med Det internasjonale antidopingbyrået (WADA) før de tar en avgjørelse. En innstilling fra utvalget vil så gå tilbake til styret, som skal vedta om de velger å anke den norske stjernens 13 måneders utestengelse eller ikke. VGs kommentator: Glem anke, tenk OL Den 13-måneder lange utestengelsen gjelder fra 18. oktober i fjor, og dersom dommen blir stående kan Johaug konkurrere igjen fra 18. november i år.
Therese Johaug (28) har sammen med sin advokat bestemt seg for å ikke anke domsutvalgets avgjørelse om 13 måneders utestengelse.